– Դանիելի հետ մոտ մեկ տարի առաջ Անդրե Սիմոնյանի (The Beautified Project խմբի վոկալիստ, կիթառահար.- Կ.Ղ.) միջոցով եմ ծանոթացել և Facebook-ով ընկերացել: Իրար հետ մեր ստեղծագործությունների մասին էինք զրուցում: Մի քանի ամիս առաջ Դանիելն ինձ Երևանում կայանալիք համերգի մասին գրեց, փափագ հայտնեց, որ շատ ուրախ կլինի, եթե ես էլ ներկա լինեմ համերգին: Դանիելի արվեստի հանդեպ շատ մեծ համակրանք ունեմ: Ինձ համար պատիվ էր այդ առաջարկը: Սիրով ընդունեցի, և հոկտեմբերի 10-ին միասին շատ լավ համերգ ունեցանք: